PAGE  
2

საქართველოს მთავრობის 

განკარგულება №544
2007 წლის 26 სექტემბერი 
ქ. თბილისი

„ყაზბეგის მუნიციპალიტეტში მცხოვრები სოციალურად დაუცველი ოჯახებისათვის ბუნებრივი აირის საფასურის კომპენსირების შესახებ“ საქართველოს მთავრობის 2007 წლის 14 სექტემბრის №499 განკარგულებაში ცვლილებებისა და დამატების შეტანის თაობაზე
1. „ნორმატიული აქტების შესახებ“ საქართველოს კანონის 36-ე მუხლის შესაბამისად „ყაზბეგის მუნიციპალიტეტში მცხოვ​რები სოციალურად დაუცველი ოჯახებისათვის ბუნებრივი აირის საფასურის კომპენსირების შესახებ“ საქართველოს მთავ​რობის 2007 წლის 14 სექტემბრის №499 განკარგულებაში შეტანილ იქნეს შემდეგი ცვლილებები და დამატება:

ა) პირველი პუნქტი ჩამოყალიბდეს შემდეგი რედაქციით:

„1. ყაზბეგის მუნიციპალიტეტში მცხოვრებ „სოციალურად დაუცველი ოჯახების მონაცემთა ერთიან ბაზაში“  რეგისტრი​რებულ ოჯახებს, რომელთა სოციალურ-ეკონომიკური მდგომა​რეობის მაჩვენებელი შეადგენს ან ნაკლებია 100.000 ქულაზე, საქართველოს შრომის, ჯანმრთელობისა და სოციალური დაც​ვის სამინისტროს საჯარო სამართლის იურიდიულმა პირმა –  სოცი​ალური სუბსიდიების სააგენტომ (შემდგომში – სსიპ – სო​ცი​​ალური  სუბსიდიების სააგენტო) 2007 წლის 15 ოქტომბრიდან მომდევნო წლის 15 მაისამდე, აგრეთვე 2008 წლის 15 ოქტომ​ბრიდან 2008 წლის 31 დეკემბრამდე პერიოდში, ყოველ კალენ​დარულ თვეში აუნაზღაუროს  700 კუბ. მ ბუნებრივი აირის სა​ფა​სური. ამასთან, ოქტომბრისა და მაისის თვეებში ანაზ​ღაურდება 350 კუბ. მ ბუნებრივი აირის საფასური.”;
ბ) მე-2 პუნქტი ჩამოყალიბდეს შემდეგი რედაქციით:

„2. განკარგულების პირველი პუნქტის შესასრულებლად საქართველოს ფინანსთა სამინისტრომ (ნ. გილაური) „საქარ​თველოს 2007 წლის სახელმწიფო ბიუჯეტის შესახებ“ საქარ​თველოს კანონით გათვალისწინებული საქართველოს მთავ​რობის სარეზერვო ფონდიდან  სსიპ – სოციალური სუბსი​დიების სააგენტოსათვის გადასაცემად გამოყოს 580 000 (ხუთას ოთხმოცი ათასი) ლარი 2007 წლის 15 ოქტომბრიდან 31 დეკემ​ბრამდე საჭირო ხარჯების დასაფარავად.”;
გ) მე-4 პუნქტი ჩამოყალიბდეს შემდეგი რედაქციით:

„4. სსიპ – სოციალური სუბსიდიების სააგენტომ (ლ. ფერაძე):

ა) ყაზბეგის მუნიციპალიტეტს მიაწოდოს ინფორმაცია  სოცი​​ალურად დაუცველი ოჯახების მონაცემთა ერთიან ბაზაში რეგისტრირებული ყაზბეგის მუნიციპალიტეტში მცხოვრები იმ ოჯახების შესახებ, რომელთა სოციალურ-ეკონომიკური მდგომა​რეობის მაჩვენებელი არის ან ნაკლებია 100.000 ქულაზე;
ბ) განკარგულების პირველი პუნქტით გათვალისწინებული ოჯახებისათვის ბუნებრივი აირის საფასურის ანაზღაურება უზრუნველყოს საქართველოს მთავრობის 2006 წლის 28 ივლისის №145 დადგენილებით დამტკიცებული „სოციალური დახმარების პროგრამის განხორციელების ძირითადი პრინცი​პების, სოციალური დახმარების ოდენობის გაანგარიშების, ღონისძიებათა დაფინანსებისა და ანგარიშსწორების წესის“ მე-5 მუხლით განსაზღვრული ვადების ანალოგიურად; ამასთან, 2007 წლის 15 ოქტომბრიდან ბუნებრივი აირის საფასური აუნაზ​ღაუროს იმ ოჯახებს, რომელთაც სოციალურად დაუცველი ოჯახების მონაცემთა ერთიან ბაზაში რეგისტრაციის მიზნით განაცხადი შეტანილი აქვთ 2007 წლის 1 ივლისამდე;
გ) განკარგულების პირველი პუნქტით გათვალისწინებული ოჯახებისათვის ბუნებრივი აირის საფასურის გაცემა უზრუნ​ველყოს ოჯახის იმ წევრზე, რომელზეც გაიცემა სააგენტოს მიერ ადმინისტრირებადი რომელიმე სახელმწიფო პროგრამებით გათვალისწინებული ფულადი სოციალური დახმარება ან იმ წევრზე, რომელიც მონაცემთა ბაზაში დაცული ინფორმაციის თანახმად ოჯახის უფლებამოსილი წარმომადგენელია.“;
დ) განკარგულებას დაემატოს შემდეგი შინაარსის „41“ პუნქტი:

„41 „სახელმწიფო შესყიდვების შესახებ“ საქართველოს კანონის მე-10 მუხლის მე-3 პუნქტის „ე“ ქვეპუნქტის შესაბამისად სსიპ – სოციალური სუბსიდიების სააგენტომ ყაზბეგის მუნიციპალიტეტში მცხოვრები სოციალურად დაუცველი ოჯახები​სათვის ბუნებრივი აირის ყოველთვიური ანაზღაურების გაცე​მისა და მასთან დაკავშირებული ღონისძიებების შეზღუდულ ვადებში შესრულების უზრუნველსაყოფად საჭირო მომსახურე​ბის, საქონლის ან/და სამუშაოების შესყიდვა განახორციელოს ერთ პირთან მოლაპარაკების საშუალებით.”;
ე) მე-5 პუნქტი ჩამოყალიბდეს შემდეგი რედაქციით:

„5. ყაზბეგის მუნიციპალიტეტმა (ტ. ხულელიძე) ფულადი კომპენსაციის გაცემის მთელი პერიოდის განმავლობაში, გადა​რიცხვამდე 5 კალენდარული დღით ადრე სსიპ – სოციალური სუბსიდიების სააგენტოს მიაწოდოს ყაზბეგის მუნიციპალიტეტში მუდმივად მცხოვრები ოჯახების დამოწმებული სია.“.
2. განკარგულება ძალაშია ხელმოწერის დღიდან.

პრემიერ-მინისტრი                    ზ. ნოღაიდელი
